Τσουκνίδας Παναγιώτης

Ψάξτε, αναζητήστε, εντοπίσετε, δημιουργούς στη γειτονιά σας,

το χωριό, την πόλη σας, που να έχουν δημιουργήσει , έμπρακτα, για το κοινό καλό, ως ομοιώσεις Θεού, ως άνθρωποι ιερείς της δημιουργίας, με ελεήμονα καρδιά με τάλαντα, με ανιδιοτελή προσφορά(διακονία), φιλοπτωχεία και ευποιΐα…

ως ήρωες και πάντα ευγενικοί.

Όταν είδα το ντοκιμαντέρ της ζωής του Αγίου Λουκά του γιατρού από την Ρωσία, στο μυαλό μου ήρθε ο πατέρας Αντώνιος , ο ιδρυτής της «**Κιβωτού του Κόσμου**». θαύμασα το έργο του και κατάλαβα ότι αγαπάει πολύ τα παιδιά για να αναλάβει ένα τόσο δύσκολο έργο. Μου έκανε εντύπωση πως πλησίασε τα παιδιά που το σπίτι τους ήταν ο δρόμος στις γειτονιές του Κολωνού. Η περιοχή είχε πολλά κοινωνικά προβλήματα και τα παιδιά δεν είχαν καμία ασφάλεια. Mόνα τους χωρίς οικογένειες, φτώχεια, ναρκωτικά, συμμορίες . Ο πατέρας Αντώνιος πηρέ τότε την απόφαση να είναι δίπλα τους, να τα στηρίξει και να τους δώσει μια ευκαιρία να πιστέψουν πως δεν είναι μόνα τους, πως υπάρχει Θεός.

Διάλεξε να αφιερώσει τη ζωή του σώζοντας παιδιά από το δρόμο, χωρίς να υπολογίζει το δικό του όφελος. Ένας μαχητής που στην αρχή αγκάλιασε περίπου πενήντα παιδιά και σήμερα η «**Κιβωτός του Κόσμου»** φιλοξενεί 400 παιδιά. Τα προβλήματα είναι πολλά κυρίως οικονομικά γιατί υπάρχουν πολλά έξοδα καθημερινά. Ο ίδιος πιστεύει ότι ο Χριστός ευλογεί το δίκαιο και συνεχίζει να ελπίζει, να παίρνει δύναμη. Όταν παρακολούθησα μια συνέντευξη του στο YouTube κατάλαβα ότι κάνει πράξη τη φράση του Κυρίου: «**Αγαπά τον πλησίον όσο τον εαυτό σου»** Στον πατέρα Αντώνιο είδα την ανιδιοτελή αγάπη και πρόσφορα στο συνάνθρωπο. Σήμερα συνεχίζει το έργο.